Diari Oficial de la Generalitat Valenciana


Sumari del DOGV 6687, del 09-01-2012 (2012/86)

RESOLUCIÓ de 28 d'octubre de 2011, de la Direcció General de Qualitat Ambiental, per la qual s'acorda inscriure en el Registre del Sistema Comunitari de Gestió i Auditoria Ambientals (EMAS) a Tcv Stevedoring Company, SA.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6687

Data del DOGV
:   09-01-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/86


Data del document
:   28-10-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ de 28 d'octubre de 2011, de la Direcció General de Qualitat Ambiental, per la qual s'acorda inscriure en el Registre del Sistema Comunitari de Gestió i Auditoria Ambientals (EMAS) a Tcv Stevedoring Company, SA. [2012/86]  
Vista la sol·licitud d'inscripció en el Registre de Centres amb Sistema Comunitari de Gestió i Auditoria Ambientals (EMAS), presentada per José Luis Alabau Vázquez, en representació de l'entitat Tcv Stevedoring Company, SA, amb CIF D67635557 i domicili social al Moll de Llevant s/n, 46436 València, s'emet aquesta resolució, de conformitat amb els següents  
  
Antecedents de fet  
  
Primer. Amb data 29 de juliol de 2011 té entrada en el Registre Auxiliar del Centre de Tecnologies Netes, una sol·licitud d'inscripció en el Registre de Centres amb Sistemes de Gestió Ambiental de la Comunitat Valenciana segons el Reglament comunitari EMAS, de José Luis Alabau Vázquez, en representació de Tcv Stevedoring Company, SA, per a les activitats de: gestió de terminal de contenidors i manteniment de la maquinària, desenvolupades al seu centre siti al Moll de Llevant s/n, 46434 València.  
Segon. Amb data 27 d'octubre de 2011, l'interessat aporta la documentació complementària exigida per a la inscripció en el Registre.  
  
Consta en l'expedient la documentació pertinent i la declaració ambiental original corresponent al període de gener de 2010 a març de 2011, validada pel verificador ambiental Bureau Veritas Certification, SAU, acreditat per ENAC amb el núm. ES-V-0003.  
  
  
Fonaments de dret  
  
Primer. Mitjançant el Reial Decret 85/1996, de 26 de gener, s'estableixen les normes per a l'aplicació del Reglament (CEE) núm. 1836/1993, de 29 de juny, pel qual es permet que les empreses del sector industrial s'adherisquen amb caràcter voluntari a un sistema comunitari de gestió i auditoria ambientals.  
Segon. El Govern Valencià, mitjançant el Decret 28/1998, de 20 de març, designa la Direcció General de Qualitat Ambiental com a organisme competent, en l'àmbit de la Comunitat Valenciana, per a realitzar les comeses i efectuar les funcions a què fa referència el reglament comunitari esmentat i per Ordre de 5 de març de 1999, de la Conselleria de Medi Ambient, es crea i regula el Registre de Centres de la Comunitat Valenciana que tinguen implantat un sistema de gestió ambiental d'acord amb els requisits del Reglament EMAS.  
  
Tercer. El Reglament (CE) núm. 761/2001, de 19 de març, que deroga el Reglament (CEE) núm. 1836/1993, estableix un sistema comunitari de gestió i auditoria ambientals (EMAS) que permet la participació amb caràcter voluntari de les organitzacions, per a l'avaluació i millora del comportament ambiental i la difusió de la informació.  
  
Quart. El Reglament (CE) núm. 1221/2009, de 25 de novembre, que deroga el Reglament (CE) núm. 761/2001 i les decisions 2001/681/CE i 2006/193/CE de la Comissió, permet la participació voluntària d'organitzacions en un sistema comunitari de gestió i auditoria ambientals (EMAS).  
Cinqué. En l'àmbit de la Comunitat Valenciana, mitjançant el Decret 5/2011, de 21 de juny, del president de la Generalitat, s'assignen a la Conselleria d'Infraestructures, Territori i Medi Ambient les competències en matèria de medi ambient. Al seu torn, i d'acord amb l'article 17 del Decret 75/2011, de 24 de juny, del Consell, la Direcció General de Qualitat Ambiental exerceix, entre altres, les funcions en matèria de control de la contaminació. D'altra banda, d'acord amb la disposició transitòria del Decret 112/2011, de 2 de setembre, pel qual s'aprova el Reglament Orgànic i Funcional, i amb el Decret 144/2005, de 7 d'octubre, pel que es crea el Centre de Tecnologies Netes, correspon a l'àrea del Centre de Tecnologies Netes, les funcions de tramitació de qualsevol procediment d'interés que li siga encomanat per la Direcció General.  
  
D'acord amb el que antecedeix, com també amb l'informe-proposta del cap d'àrea del Centre de Tecnologies Netes, resolc:  
Inscriure en el Registre del Sistema Comunitari de Gestió i Auditoria Ambientals (EMAS), conforme al Reglament (CE) núm. 1221/2009, de 25 de novembre, a Tcv Stevedoring Company, SA, amb el número ES-CV-000046, per a les activitats de: gestió de terminal de contenidors i manteniment de la maquinària, desenvolupades al seu centre siti al Moll de Llevant s/n, 46121 València.  
La declaració ambiental ha de ser actualitzada i validada anualment, d'acord amb el Reglament (CE) núm. 1221/2009, i haurà de presentar-se davant de la direcció general competent en el Registre de Centres que tinguen implantat un sistema de gestió ambiental d'acord amb els requisits del Reglament EMAS.  
De la mateixa manera, tots els elements del sistema de gestió ambiental han de ser revisats en un període no superior a 36 mesos, és a dir abans del 21 de juliol de 2014, i posteriorment ha de presentar-se la nova declaració ambiental validada davant de la direcció general competent en el Registre de Centres que tinguen implantat un sistema de gestió ambiental d'acord amb els requisits del Reglament EMAS.  
  
Contra aquesta resolució, que no posa fi a la via administrativa, es pot presentar recurs d'alçada davant de la Secretaria Autonòmica de Territori, Medi Ambient i Paisatge de la Conselleria d'Infraestructures, Territori i Medi Ambient, en el termini d'un mes des de l'endemà de la notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
Paterna, 28 d'octubre de 2011.- El director general de Qualitat Ambiental: Vicente Tejedo Tormo.